Constantin von Grewingk

Caspar Andreas Constantin von Grewingk (vene keeles Константин Иванович Гревингк; 14. jaanuar (2. jaanuar vkj) 1819 Viljandi Liivimaa kubermang Venemaa keisririik – 30. juuni (18. juuni vkj) 1887 Tartu Liivimaa kubermang Venemaa keisririik) oli baltisaksa päritolu Liivimaa geoloog ja arheoloog.

Grewingk oli pärit ametniku perekonnast.

Õppis 1837–1841 Tartu Ülikoolis,Arnold Hasselblatt: "Album Academicum der Kaiserlichen Universität Dorpat", Dorpat: C. Mattiesen, 1889, Matrikkel Nr. 3705, lk. 269 1842–1843 Freibergi ja Jena ülikoolis, 1844–1845 Berliini ülikoolis. Dr. Phil 1845, Jena, mag 1854 St. Petersburg. Eriala mineraloogia.
pisi|
1845–1854 Peterburi Teaduste Akadeemia mineraalikogude konservaator. 1854–1887 Tartu Ülikooli geoloogiaprofessor.

Uuris devoni ja kvaternaariajastu geoloogiat ning koostas Baltimaade geoloogilise kaardi. Pani aluse meteoriitide kogumisele ning eesti arheoloogiale (uuris eelkõige kiviaega ja Kunda leiukohta).Constantin Grewingk, Die Neolithischen Bewohner von Kunda in Estland und deren Nachbarn : mit Holzschnitten im Text, 4 Tafeln und als Beilage: die Karte des Stein-, Bronze- und ersten Eisenalters von Liv-, Est- und Kurland nebst Erläuterungen. Dorpat, Leipzig: Druck von C. Mattiesen, In Commission bei K. F. Koehler, 1884  Te lõi esimese teadusliku Eesti ja Põhja-Läti ala etnilise ajaloo käsitluse, nn gooti teooria.Valter Lang (2018). Läänemeresoome tulemised. Muinasaja teadus 28. Tartu: Tartu Ülikooli Kirjastus. Lk 26

Samuti uuris ta Karjala kaljujooniseid (avastas 1848 kaljujoonised Äänisjärve idakaldal) ja Alaska ning Loode-Ameerika geoloogiat.

Ta oli Õpetatud Eesti Seltsi  ja Eesti Kirjameeste Seltsi auliige.

Tema järgi on nimetatud järv ja liustik Alaskal, Kachemak Bay State Parkis.

Constantin von Grewingk on maetud Tartu Vana-Jaani kalmistule.

Viited

Välislingid

 Teoseid
Grewingk Glacier and Lake
C.Grewingki haud Vana-Jaani kalmistul

Kategooria:Liivimaa inimesed
Kategooria:Tartu Ülikooli professorid
Kategooria:Õpetatud Eesti Seltsi auliikmed
Kategooria:Eesti Kirjameeste Seltsi auliikmed
Kategooria:Tartu Ülikooli filosoofiateaduskonna vilistlased
Kategooria:Geoloogid
Kategooria:Arheoloogid
Kategooria:Vana-Jaani kalmistule maetud
Kategooria:Sündinud 1819
Kategooria:Surnud 1887
Kategooria:Baltisaksa teadlased